Document ID: 32007R0249

KOMMISSIONENS FORORDNING (EF) Nr. 249/2007
af 8. marts 2007
om ændring af forordning (EF) nr. 1431/94 om gennemførelsesbestemmelser til Rådets forordning (EF) nr. 774/94 om åbning og forvaltning af visse EF-toldkontingenter for fjerkrækød og visse andre landbrugsprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (1), særlig artikel 6, stk. 1,
under henvisning til Rådets forordning (EF) nr. 774/94 af 29. marts 1994 om åbning og forvaltning af visse EF-toldkontingenter for oksekød af høj kvalitet, svinekød, fjerkrækød, hvede, blandsæd af hvede og rug samt klid og andre restprodukter (2), særlig artikel 7, og
ud fra følgende betragtninger:
(1)
Det toldkontingent i gruppe 1, der er fastsat i bilag I til Kommissionens forordning (EF) nr. 1431/94 (3), med løbenummer 09.4410 og henhørende under KN-kode 0207 14 10, 0207 14 50 og 0207 14 70 (stykker af kyllinger, frosne), er specifikt tildelt Brasilien.
(2)
I aftalen i form af brevveksling mellem Det Europæiske Fællesskab og Brasilien, der blev indgået i forbindelse med forhandlingerne i henhold til artikel XXIV, stk. 6, og artikel XXVIII i GATT fra 1994, som blev godkendt ved Rådets afgørelse 2006/963/EF (4), er der fastsat et årligt toldkontingent for import af 2 332 t fjerkrækød i form af visse frosne stykker af kyllinger (KN-kode 0207 14 10, 0207 14 50 og 0207 14 70) med nultold.
(3)
Denne mængde bør føjes til kontingentet i gruppe 1.
(4)
Forordning (EF) nr. 1431/94 bør derfor ændres.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
Bilag I til forordning (EF) nr. 1431/94 affattes som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. marts 2007.

Labels: 3
17
6